recursal/SuperWikiNEXT-32B huggingface dataset:
**Allison Mleczko** (født 14. juni 1975), amerikansk ishockeyspiller som deltok i de olympiske vinterleker 1998 i Nagano og 2002 i Salt Lake City.

Mleczko ble olympisk mester i ishockey under vinter-OL 1998 i Nagano. Hun var med på det amerikanske laget som vant ishockeyturneringen for damer foran Canada og Finland. Det var første gangen ishockey for damer var med på det olympiske programmet. Seks nasjoner deltok. USA vant gruppespillet og fikk dermed spille finale mot Canada som ble nummer to. USA vant finalen med 3-1.

OL-medaljer
-----------

* 1998 Japans flagg Nagano - Gull **Gull** i ishockey, damer USAs flagg USA
* 2002 USAs flagg Salt Lake City - Sølv Sølv i ishockey, damer USAs flagg USA

Referanser
----------

Eksterne lenker
---------------

* (en) Allison Mleczko – Olympics.com Rediger på Wikidata

* (en) Allison Mleczko – Olympedia Rediger på Wikidata

* (en) Allison Mleczko – Sports-Reference (OL-resultater – arkivert) Rediger på Wikidata

* (en) Allison Mleczko – databaseOlympics.com (arkivert) Rediger på Wikidata

* (en) Allison Mleczko – Eliteprospects.com Rediger på Wikidata
**Allison** var en norsk rockgruppe fra Askøy/Bergen som var aktiv tidsrommet 1974–1983. De var påvirket av britisk new wave og punk. 

Gruppa vant NM i rock i Trondheim i 1980. De turnerte landet rundt sammen med Jahn Teigen i *Teigens Tivoli* våren 1977, og ga samtidig ut sin første LP-plate, *Allison*, innspilt i Arne Bendiksen Studio i Oslo. De fikk sin første hit med «Boogie Woogie» som inn på Norsktoppen der den oppnådde en 4.-plass.

Allison turnerte både i Norge og Danmark, og spilte inn sin andre LP, *OK! OK!* i København. Gruppen dro senere til England der de som ett av de første norske rockeband noensinne spilte inn tre låter i London, med Steve Broughton (fra Edgar Broughton Band) som produsent. «Sick and Tired» oppnådde en 4.-plass på Europatoppen, i konkurranse med andre grupper som Status Quo og T. Rex.. De oppnådde også en respektabel 5.-plass på Europatoppen med «Punks Gotta be United», og hadde flere låter inne på Norsktoppen.

Personell
---------

* Johnny Veland (gitar)
* Bjørn Andreassen gitar
* Rolf E. Veland (vokal)
* Jann Per Karlsen (bass)
* Rolf Wingsternes (trommer)

Referanser
----------

1. ↑  Da Askøy-bandet Allison havnet på coveret av en Iron Maiden-plate Bergensavisen

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Anne Dørum** (født 18. november 1951 i Hongkong) er en norsk lege og kreftforsker, ekspert på gynekologisk kreft.

Etter cand.med. 1979 var hun underlege Sentralsykehuset i Akershus, overlege fra 1989. Etter stipendperiode fra 1993 ved seksjon for medisinsk genetikk, Radiumhospitalet, kunne hun i 2001 motta en dr.med. på avhandlingen *Hereditary ovarian cancer in Norway* der hun kartla arvelig kreft i bryst og eggstokker. Underveis var hun med på utviklingen av en enkel test som kan påvise genfeil. Dørum uttalte i 1998 at fem prosent av brystkreft-tilfellene var arvelig betinget.Siden har hun vært overlege der og vært leder for Norsk forum for gynekologisk onkologi. Hun er født i Hongkong der faren Olav Dørum jobbet som kansellist.

Referanser
----------

1. ↑   ORCID 0000-0002-6274-2398, besøkt 26. mars 2019[Hentet fra Wikidata]
2. ↑  *Anne Dørum, CV* fra Oslo universitetssykehus, Radiumhospitalet, datert oktober 2010.
3. ↑  *Gentest avslører arvelig kreftrisiko* i Aftenposten den 28. oktober 1996.
4. ↑  *Slik beskytter du deg mot brystkreft* i VG den 5. februar 1998.
5. ↑  Hjemmeside med publikasjonsliste ved Oslo universitetssykehus, Radiumhospitalet.

|  |  |
| --- | --- |
| Oppslagsverk/autoritetsdata | ORCID **·** CRIStin
 |
En **politisk organisasjon** er enhver organisasjon som involverer seg i den politiske prosessen, herunder politiske partier og en rekke typer ikke-statlige organisasjoner som tverrpolitiske organisasjoner, partitilknyttede organisasjoner, kampanjegrupper og lignende. Politiske organisasjoner kan delta i den formelle politiske prosessen gjennom valg, de kan fokusere på grasrotengasjement, meningspåvirkning gjennom media eller lobbyvirksomhet overfor styrende organer som regjeringer og parlamenter. De kan være knyttet til et bestemt parti eller politisk ideologi, noen løsere definerte verdier som samler på tvers av partier, eller enkeltsaker. Politisk organisasjon er et bredt samlebegrep, og politiske organisasjoner omtales derfor i de fleste sammenhenger med mer presise begreper som f.eks. parti eller tverrpolitisk organisasjon.

Referanser
----------

1. ↑  Carew Boulding, *NGOs, Political Protest, and Civil Society*, Cambridge University Press, 2014, ISBN 9781107065703

Eksterne lenker
---------------

* (en) Political organizations – kategori av bilder, video eller lyd på Commons Rediger på Wikidata
***Die Tänzerin Barberina*** er en tysk stum historisk dramafilm fra 1920, regissert av Carl Boese. Handlingen er lagt til Preussen i midten av 1700-tallet.

Handling
--------

Historien følger danserinnen Barbara Campanini. Som ung jente ble hun oppdaget og oppmuntret av den kjente italienske danseren og danse-læreren Antonio Rinaldi Fossano. Med støtte fra moren sin, og etter mye press, gjør Fossano henne til sin elskerinne. Gjennom Fossano blir Barbara også kjent med den store verdenen av hoff og palasser i Europa. Hun havner først ved hoffet til Ludvig XV av Frankrike i Versailles, hvor hun blir kurtisert av flere av kongens hoffmenn og andre undersåttere.

Men den ambisiøse danserinnen ønsker å sikte enda høyere i livet, og havner snart i sengene til forskjellige lystne grever og prinser - som hun håper kan gi henne livet som hun lengter etter. I London havner hun i armene til den unge Lord Stuart de Mackenzie, som flyr sammen med henne til Venezia. Hun går under kallenavnet "La Barberina" og hun møter blant annet den prøyssiske kong Friedrich II. Hun avbryter deretter forlovelsen med Lord Stuart, for å begynne som elskerinnen til kong Friedrich.

Skuespillere
------------

* Lyda Salmonova som Barberina Campanini
* Harry Liedtke som Fossano, en danse-lærer
* Julius Falkenstein som Argenson
* Otto Gebühr som Friedrich II.
* Paul Czimeg som Michaelis
* Giorgio De Giorgetti som kong Ludvig XV av Frankrike
* Franz Groß som Bachelier
* Paul Hartmann som Lord Stuart
* Grete Hollmann som Tochter Crichton
* Ludwig Rex som Josuah Crichton
* Max Ruhbeck som Lord Stuart
* Reinhold Schünzel som prins von Carignan

Referanser
----------

1. ↑  The Dancer Barberina

Eksterne lenker
---------------

* (en) *Die Tänzerin Barberina* på Internet Movie Database Rediger på Wikidata

* (sv) *Die Tänzerin Barberina* i Svensk Filmdatabas Rediger på Wikidata

* (de) *Die Tänzerin Barberina* på filmportal.de Rediger på Wikidata
**Jan I** (født 1284 i Haarlem, død 10. november 1299) etterfulgte sin far, Floris V som greve av Holland da han var tolv år gammel. 

Med en gang Jan ble født, ble han forlovet med Elizabeth, kong Edvard I av Englands datter. Jan var Edvards fostersønn, og etter at hans far Floris V i 1296 ble drept av Gijsbrecht IV av Amstel, Gerard av Velsen og Herman av Woerden etter å ha byttet fra engelsk til fransk side, nølte kong Edvard med å sende ham tilbake til Holland. Det ble forøvrig sagt at blant drivkreftene bak drapet var Jans fosterfar, Edvard I av England. Edvard sendte bud på engelskvennlige adelsmenn, blant disse var Jan van Renesse og Wolfert van Borsele. Disse er da også blant rådgiverne kongen knytter til den unge greven av Holland.

Bryllupet mellom Jan og Elizabeth stod 7. januar 1297, og etter dette får den trettenårige greven lov til å reise tilbake til Holland, men han må love å følge rådene som rådgiverne kongen har anvist gir ham. I begynnelsen er den unge greven under Jan van Renesses innflytelse, og 30. april 1297 overdrar han det daglige ansvaret for grevskapet til Wolfert van Borsele. Meningen var at van Borsele skulle ta seg av Holland i tolv år, inntil Jan I var 25 år gammel, men etter en konflikt med Dordrechts bystyre blir han drept 1. august 1299. Deretter oppnevner de hollandske byene grev Jean d'Avesnes av Hainaut til regent, og 27. oktober 1299 overdrar Jan I styret for en femårs-periode over til ham. To uker senere dør den femtenårige Jan, den siste greven i huset Holland.

Siden Jan ikke har noen barn, arver hans fars nevø grevskapet. Denne nevøen var sønn av Jean d'Avesnes og Aleid av Holland (Jan Is grandtante). Han tar navnet Jan II av Holland og blir ved siden av greve av Hainaut også greve av Holland. Dette er begynnelsen på en personalunion mellom grevskapene Holland og Hainaut, som skulle komme til å vare til etter huset Bayerns regjeringstid.

Referanser
----------

1. ↑   Gemeinsame Normdatei, GND-ID 129804193, besøkt 14. august 2015[Hentet fra Wikidata]
2. ↑   The Peerage person ID p10224.htm#i102233[Hentet fra Wikidata]
3. ↑   The Peerage person ID p10224.htm#i102233, besøkt 7. august 2020[Hentet fra Wikidata]
4. 1 2   The Peerage[Hentet fra Wikidata]

|  |  |  |
| --- | --- | --- |
| Forgjenger:**Floris V av Holland** | **Greve av Holland**(1296–1299) | Etterfølger:**Jan II av Holland** |

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** ISNI **·** BPN
 |
**Justus Kinloch Ayres «Jock» Oosterlaak** (født 15. januar 1896, død 5. juni 1968) var en sørafrikansk friidrettsutøver som deltok i de olympiske leker 1920 i Antwerpen.

Oosterlaak vant en olympisk sølvmedalje i friidrett under sommer-OL 1920 i Antwerpen. Han var med på de sørafrikanske laget som kom på andreplass på 4 x 400 meter stafett sammen med Henry Dafel, Clarence Oldfield og Bevil Rudd. Det sørafrikanske stafettlaget fikk tiden 3.24,2 som var to sekunder svakere enn gullmedaljevinnerne fra Storbritannia. På 200 meter kom han på sjetteplass og på 100 meter ble han utslått i semifinalen.

Han var også med på 4 x 100 meter stafett, med det sørafrikanske laget ble utslått i forsøksheatet.

OL-medaljer
-----------

* 1920 Belgias flagg Antwerpen - Sølv Sølv i friidrett, 4 x 400 meter stafett Sør-Afrika Sør-Afrika

Eksterne lenker
---------------

* (en) Jack Oosterlaak – Olympedia Rediger på Wikidata

* (en) Jack Oosterlaak – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Jack Preger** (født 25. juli 1930 i Manchester i England) er en britisk lege som har tilbudt medisinsk behandling til fattige personer i den indiske byen Kolkata i mer enn 25 år. Han etablerte hjelpeorganisasjon Calcutta Rescue. 

Preger ble uteksaminert fra Oxford University med en grad innen økonomi og politisk vitenskap. Han jobbet for et par år som bonde, før han solgte gården og bestemte seg for å bli lege i stedet. I 1965 ble han tatt inn i Royal College of Surgeons i Dublin i en alder av 35 år. I 1993 ble Preger gjort til medlem av Order of the British Empire for hans «utholdenhet og utrolige uselviskhet ovenfor fattige mennesker».

I 1972, da Preger akkurat hadde avsluttet sin turnustjeneste, overhørte han en samtale over radioen om leger som hjalp sivilbefolkningen i den da nylig uavhengige nasjonen Bangladesh som nettopp var blitt uavhengig fra Pakistan. Preger ville også hjelpe til og flyttet derfor snart i Dhaka, der han jobbet, under elendige forhold, i forskjellige flyktningleirer som var fulle av urdu-talende mennesker som snart skulle tilbake til Pakistan. I 1975 satte han opp sin egen klinikk i Dhaka med 90 senger og to gårder i utkanten av selve byen. 

Preger registrerte den veldedige organisasjonen Calcutta Rescue i 1991, og han startet deretter to medisinske klinikker i Kolkata og han tok imot donasjoner til hans organisasjon som kom inn fra minst åtte forskjellige europeiske land. Han fikk også en bosteds-tillatelse. Men, regjeringen nektet å gi ham klarering for å akseptere utenlandske donasjoner. Preger saksøkte derfor staten og til slutt slo domstolene ned regjeringens avvisning, og Preger fikk lov til å godta 1 500 000 rupier pr. måned i veldedige donasjoner.

Referanser
----------

1. ↑   IdRef, www.idref.fr, besøkt 6. mars 2020[Hentet fra Wikidata]

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** SUDOC
 |
**Jack Mercer** (født 13. januar 1910 i New York, død 4. desember 1984 i Queens) var en stemmeskuespiller og animatør fra USA. Han er mest kjent for å ha gitt stemme til Skipper'n.

Mercer starta i tegnefilmbransjen som animatørassistent ved Fleischer Studios. Han likte å imitere stemmer, blant annet stemmen til Billy Costello, som var den opprinnelige Skipper'n (fra 1933). Da Costello røyk uklar med studioet, fikk Mercer prøve seg, og debuten var i filmen *King of the Mardi Gras* i 1935. Etter dette hadde han rollen i tallrike filmer og tv-show fram til 1978.

Mercer hadde også mange andre stemmer, blant annet samtlige roller i *Felix the Cat*-filmer produsert i 1959 og 1960. Han skreiv også manus, blant annet til mange *Skipper'n*-episoder.

Han var en periode gift med Margie Hines, som da hadde stemmen til Olivia i *Skipper'n*-filmene.

Referanser
----------

1. ↑   Find a Grave, besøkt 30. august 2019[Hentet fra Wikidata]

Eksterne lenker
---------------

* (en) Jack Mercer på Internet Movie Database Rediger på Wikidata

* (sv) Jack Mercer i Svensk Filmdatabas Rediger på Wikidata

* (en) Jack Mercer på AllMovie Rediger på Wikidata

* (en) Jack Mercer hos The Movie Database Rediger på Wikidata

* (en) Jack Mercer hos Behind The Voice Actors Rediger på Wikidata
* Nekrolog i New York Times

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** BNE **·** Discogs
 |
**Jack Parkinson** (født 21. september 1883 i Liverpool, død 13. september 1942) var en engelsk fotballspiller på Liverpool FC.

Parkinson var en notorisk målscorer for Liverpool i de første årene i Anfield klubbens historie. Han fikk sin debut 3. oktober 1903 mot Small Heath (Birmingham), og brukte kun 16 minutter på å score sitt første mål for klubben.

Sesongen 1910/1911 ble hans beste sesong for klubben da han scoret 30 mål på bare 31 kamper. Totalt scoret han 130 mål på 220 kamper, noe som holder til en 9.-plass over tidenes målscorere for Liverpool.

Parkinson fikk to landskamper for England. Debuten på landslaget fikk han 14. mars 1910 mot Wales i en kamp England vant 1-0.

Parkinson byttet klubb til Bury i 1914. Her ble Parkinson til han la støvlene på hylla under 1. verdenskrig.

Se også
-------

* Statistikk om Liverpool FC.

Referanser
----------

Eksterne lenker
---------------

* Profil på LFChistory.net

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
***Pachypasa otus*** er en sommerfugl som tilhører familien ekte spinnere (Lasiocampidae). Denne ensfarget gråbrune arten forekommer i Midtøsten og det østlige Sør-Europa. Med et vingespenn på opptil 90 mm er den det største europeiske medlemmet av gruppen ekte spinnere.

Utseende
--------

En stor (vingespenn 70 – 90 mm) og kraftig, gråbrun spinner. Hannens antenner har en tydelig «knekk» nær spissen. Forvingen har to skrå, mørke, siksak-tverrbånd. Bakvingen er ensfarget lyst gråbrun. Larven er grå, med tufser av lange hår (flaskebørste-lignende). Den er ganske godt kamfulert mot barken på trærne den lever på.

Levevis
-------

Larvene lever på ulike arter av eik (*Quercus* spp.), unntatt om vinteren da man gjerne kan finne dem på einer (*Juniperus*) og sypress (*Cupressus*). De lever selskapelig i små grupper. De er godt kamuflert og vanskelige og oppdaget, det kan se ut nærmest som om grenene har fått pels.

Kilder
------

* Mazzei, P. Reggianti, D. og Pimpinelli, I.: Moths and Butterflies of Europe and North Africa.

Eksterne lenker
---------------

* (en) *Pachypasa otus* i Encyclopedia of Life Rediger på Wikidata

* (en) *Pachypasa otus* i Global Biodiversity Information Facility Rediger på Wikidata

* (en) *Pachypasa otus* hos Fauna Europaea Rediger på Wikidata

* (en) *Kategori:Pachypasa otus* – bilder, video eller lyd på Wikimedia Commons Rediger på Wikidata

* *Pachypasa otus* – detaljert informasjon på Wikispecies Rediger på Wikidata
**Jindra Čapek** (født 30. september 1953 i České Budějovice i daværende Tsjekkoslovakia) er en tsjekkisk illustratør. 

Čapek flyttet til Sveits i 1969 der han studerte ved kunsthåndverksskolen i Zürich fra 1970 til 1971 og siden i Karlsruhe i Tyskland fra 1971 til 1975. Han begynte som frilans illustratør i 1977, og har siden illustrert en mengde bøker, ikke minst bildebøker med fortellinger bygd på eventyr og fabler. Disse har blitt oversatt til mange språk, også norsk. De gjennomkomponerte maleriene til Čapek viser ofte karikerte figurer og detaljer i en slags stilisert og dekorativ realisme. Billedstilen synes å være påvirket av mellomeuropeiske håndverkstradisjoner såvel som middelalderkunst og annet.

I dag bor og arbeider Jindra Čapek i Praha og Český Krumlov i Tsjekkia samt i Schwarzwald i Tyskland. Han har mottatt flere utmerkelser for bokkunsten sin.

Referanser
----------

1. 1 2 3   Records of persons of interest, svazky.cz[Hentet fra Wikidata]
2. 1 2   Archive of Fine Arts, cs.isabart.org, abART person-ID 24212, besøkt 1. april 2021[Hentet fra Wikidata]
3. 1 2   Tsjekkias nasjonale autoritetsdatabase, NKC-identifikator jn19981002508, besøkt 23. november 2019[Hentet fra Wikidata]
4. ↑   BnFs generelle katalog, catalogue.bnf.fr, besøkt 27. mars 2017[Hentet fra Wikidata]

Eksterne lenker
---------------

* CV med bildeeksempler (på tsjekkisk)[*død lenke*]
* Digital bokkopi av *En Sommerdag i skogen : etter Æsops fabler* (Altera, 1990)
* Digital bokkopi av *Kong Kresen* (Carlsen, 1992)

  


|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE
 |
**Bo Dahlin** (født 1948 i Stockholm) er professor i pedagogikk ved Karlstads universitet. Han forsker spesielt innen didaktikk, særlig filosofiske og fenomenografiske studier av læring i ulike sammenhenger, f.eks. hvordan mennesker i ulike kulturer oppfatter læring, kunnskap og forståelse.

Dahlin studerte pedagogikk, matematikk, fysikk, filosofi og religionsvitenskap. Han begynte å undervise ved den daværende Högskolan i Karlstad i 1979. Etter fire år som doktorgradsstipendiat ved Göteborgs universitet tok han sin doktorgrad innen kulturpedagogikk i 1989. I 1998 ble han utnevnt til dosent i pedagogikk ved Göteborgs universitet. Han ble utnevnt til professor i pedagogikk ved Karlstads universitet i mars 2004.

Dahlin har også hatt forskningsopphold i Nepal og Hongkong, der han har sammenlignet svenske, nepalske og kinesiske universitetsstudenters oppfatning av læring.

Sammen med psykologene Agnes Nobel og Ingrid Liljeroth gjennomførte han en større sammenligning av elever i steinerskoler og offentlige skoler i Sverige. Det treårige forskningsprosjektet påviste at elever ved steinerskoler er mindre rasistiske, mer tolerante, kjennetegnes ved større sosialt og moralsk ansvar, er mer opptatt av at valg skal bygge på egen tenkning, har mindre toleranse for mobbing, er mer opptatt av miljøspørsmål og i større grad tar høyere utdannelse.

Han har flere eksterne verv, og er bl.a. medlem av fagrådet i masterprogrammet på Rudolf Steinerhøyskolen i Oslo.

Referanser
----------

1. ↑   LIBRIS, SELIBR 183211, besøkt 9. oktober 2017[Hentet fra Wikidata]
2. ↑  Akademisk högtid 2004; presentation av professorer, hedersdoktorer och doktorer vid Karlstads universitet Arkivert 27. april 2005 hos Wayback Machine.
3. ↑  A Summary of the Swedish Waldorf School Evaluation Project[*død lenke*]
4. ↑  Waldorfskolan – en skola för människobildning? Slutrapport från projektet Waldorfskolor i Sverige Arkivert 8. februar 2007 hos Wayback Machine.

Eksterne lenker
---------------

* 

* (no) Publikasjoner av Bo Dahlin i BIBSYS
* 

* (no) Publikasjoner av Bo Dahlin i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** LIBRIS **·** CRIStin **·** ResearchGate
 |
**Robert Samuel «Bob» Lynburne** (født 30. juli 1909 i Fort William, Canada, død ca. 1936) var en canadisk skihopper.

Han deltok i OL i Lake Placid i 1932, der han ble nummer 19 av 34 deltakere. Samme år gjorde han verdens lengste skihopp på 269 fot (82 meter) i hoppbakken i Revelstoke. Året etter ble verdensrekorden slått av Sigmund Ruud og Henri Ruchet, men Lynburne tok tilbake rekorden med et hopp på 287 fot (87,5 meter) senere vinteren 1933.

Bob Lynburne var involvert i en episode under Dominion Championships i 1931, da tilreisende hoppere og ledere mente at storbakken i Revelstoke var for farlig. Lynburne trosset lederne som bestemte at rennet skulle holdes i en mindre bakke, og gjorde fire lange, sikre hopp i storbakken.

Hoppkarrieren hans endte etter at han i februar 1935 falt i bakken i Revelstoke og pådro seg en kraftig hjernerystelse. En stund senere forsvant han i marka og ble aldri funnet igjen.

Referanser
----------

1. ↑  Korrekt skrivemåte av navnet ifølge note i Revelstoke Times Review: The Big Fiasco: Revelstoke tells ski jumpers to go big or go home[*død lenke*] (2. mars 2011, oppdatert 3. mars 2011, besøkt 21. oktober 2011)

Kilder
------

* Canadian Ski Annual 1932: Recent ski records Arkivert 4. mars 2016 hos Wayback Machine.
* Canadian Ski Museum: Revelstoke Ski Club Arkivert 4. mars 2016 hos Wayback Machine.
* The Revelstoke Nordic Ski Club: A Brief History of Skiing in Revelstoke
* Skisprungschanzen-Archiv: Flying hills (med liste over verdensrekorder)

Eksterne lenker
---------------

* (en) Bob Lynburne – Olympics.com Rediger på Wikidata

* (en) Bob Lynburne – Olympic.org Rediger på Wikidata

* (en) Bob Lynburne – Olympedia Rediger på Wikidata

* (en) Bob Lynburne – Sports-Reference (OL-resultater – arkivert) Rediger på Wikidata

* (en) Bob Lynburne – Canadian Olympic Committee Rediger på Wikidata
|  |
| --- |
| Bob Fitzsimmonsvs.James J. Corbett |
| Tittelkamp | VM |
| Vinner | Bob Fitzsimmons |
| Vektklasse | Tungvekt |
| Seier på | KO |
| Varighet | 14 runder |
| Sted | Carson City (Nevada) |
| År | 1897 |
| Dato | 17. mars |

***Bob Fitzsimmons vs. James J. Corbett*** var en boksekamp som ble arrangert i Carson City, Nevada i USA den 17. mars 1897.

Generelt
--------

Kampen mellom James J. Corbett og "The Fighting Blacksmith", Bob Fitzsimmons var den første VM-kampen som ble filmet, den har derfor ekstra stor historisk verdi. Edison hadde utviklet kameraet sitt såpass siden fem år tidligere at det nå var mulig for ham å filme utendørs i en slags "filmbod" som var plassert ringside. Han hadde tidligere filmet VM-mesteren Corbett i en oppvisningskamp i studioet sitt, og den gjorde det svært bra når det ble vist på teaterlerret over hele USA. Corbett fikk betalt 5000 dollar for innsatsen sin og var dermed det første personen i historien som fikk betalt for å stå foran kamera.
Kvaliteten på filmen er heller dårlig, men nok til at man kan se hva som skjer selv om noen av rammene mangler her og der.

Om kampen
---------

Arenaen for kampen
Knockout
Bob Fitzsimmons regnes som en av tidenes mest hardtslående boksere. Han var regjerende VM-mester i mellomvekt som nå prøvde seg mot tungvektsmesteren. Corbett hadde få problemer med Fitzsimmons i de første 10 rundene. Han var større, sterkere og mer bevegelig, men etter hvert som Corbett begynte å trøtne og Fitzsimmons kommer og mer til med slagene sine begynte kampen å jevne seg ut. Og så, i 14. runde traff den hardtslående Fitzsimmons med et perfekt slag i mellomgulvet til Corbett, som gikk ned for full telling. Corbett forsøkte å stable seg på bena, men hele kroppen hans var lammet av støtet og han ble telt ut av dommeren. Senere ble dette slaget kalt for «the solar plexus punch». 

Westernlegenden Bat Masterson (Wyatt Earp, mannen som endte Billy the Kids herjinger satt ringside i tilfelle det ble bråk blant publikum). Fitzsimmons var en bokser som forstod hvor mye effekt kroppslag hadde. Om man går ned for telling fra et slag mot hodet klarer man ofte å reise seg fordi hodet «flytter seg» med slaget og mye av kraften i slaget reduseres. Men med et kroppslag er det mye mer masse som må flyttes og kroppen absorberer mye mer av slaget og det tar mye lengre tid å komme seg. Hvor ofte ser man en bokser reise seg og komme inn i kampen igjen etter å ha tatt telling etter et slag til kroppen? Nesten aldri, og det skjedde ikke i dette tilfellet heller. Fitzsimmons slo Corbett på knockout i 14. runde. Det gjorde ham til den første bokseren som vant VM-titler i to vektklasser, i tillegg til at han var involvert i den første VM-kampen som ble filmet.

Etter kampen
------------

Noen år senere ble Fitzsimmons den første bokseren som vant titler i tre vektklasser da han ble VM-mester i den nyopprettede lett-tungvektsklassen.
**England and Wales Cricket Board** (**ECB**) er det øverste styrende organ for cricket i England og Wales. ECB ble grunnlagt 1. januar 1997 som en fusjon av flere andre regulerende cricketorganisasjoner i England. Det tok blant annet over oppgavene til MCC.

ECB styres av medlemmer fra de 38 førsteklassecricketlagene, samt mindre fylkeslag og MCC. Administrenede direktør er David Collier.

En av ECBs hovedoppgaver er styringen av det engelske landslag. Lagkapteinen Michael Vaughan og flere andre sentral spillere er ansatt hos ECB. Det samme er sjeftreneren Duncan Fletcher. ECB er også ansvarlig for ECB National Academy for crickettrening

ECB har også ansvaret for det kommersielle aspektet ved engelsk cricket, og får sine inntekter fra bilettsalg ved endagskamper og testkamper i England, samt fra en andel av inntektene ved Englands bortelandslagskamper. ECB har også ansvaret for sponsoravtaler og sendingsrettigheter ved kamper, primært i forhold til det engelske landslaget. ECB hadde i 2004 en inntekt på 75.1 millioner britiske pund.

I 2005 overtok ECB også ansvaret for damecricket i England og Wales.

I 2005 inngikk ECB en avtale med BSkyB, som ga Sky eksklusive rettigheter til direktesending av testkamper i England på fjernsyn i fire år (2006 til 2009)
Avtalen gjorde at det kun er mulig å se testcricket på digitalt signal, og var meget upopulær blant mange cricketfans. Avtalen har imidlertid skaffet inntekter for engelsk cricket i fire år fremover, noe idretten sjelden har hatt.

ECB fikk også en del negativ publisitet da de så ut til å ville si opp kontrakten med bowlingtreneren Troy Cooley, som anses for å ha spilt en viktig rolle i Englands sensasjonelle seier i Ashes-serien. 

ECBs hovedkvarter er ved Lord's Cricket Ground i London.

Store engelske mesterskap
-------------------------

* Frizzell County Championship
* totesport League
* C&G Trophy
* Twenty20 Cup

Eksterne lenker
---------------

* Offisielt nettsted Rediger på Wikidata

* The official laws of cricket
* Cricket-Online
* Twenty 20 Cricket
* CricInfo
* Cricket Introduction

|  |  |
| --- | --- |
| Oppslagsverk/autoritetsdata | Encyclopædia Britannica **·** MusicBrainz
 |
**Phil Marsh** (født 15. november 1986 i St Helens i Merseyside) er en engelsk fotballspiller. Han spiller for klubben Hyde United. Marsh er spiss.

Marsh spilte tidligere for Manchester United FCs akademi- og reservelag. I løpet av 2005/06-sesongen ble Marsh fast for reservelaget, der han ble brukt som høyreback. Marsh spilte i Man Utds 2-1-seier borte mot Crewe Alexandra i Ligacupen. Han startet på topp sammen med Alan Smith og hadde drakt nummer 41. Han ble byttet ut til fordel for Michael Barnes ved pause.

Den 8. juni 2007 ble Marsh løst fra kontrakten sin med Manchester United. Han var deretter innom Blackpool og Northwich Victoria, før han gikk til Hyde.

Karriere som spiller (alle turneringer)
---------------------------------------

*Per 10. juli 2007*

|
|  |
| Klubb | Kamper | Mål | Periode |
| Englands flagg Manchester United | 1 | 0 | 2003-2007 |

Referanser
----------

1. ↑   FBref, FBref spiller-ID 17813303[Hentet fra Wikidata]
2. ↑   transfermarkt.com, Transfermarkt spiller-ID 59175, besøkt 9. oktober 2017[Hentet fra Wikidata]

Eksterne lenker
---------------

* (en) Phil Marsh – Transfermarkt Rediger på Wikidata

* (en) Phil Marsh – Soccerbase.com Rediger på Wikidata

* (en) Phil Marsh – FBref Rediger på Wikidata
**Bevegelse** i filosofi refererer til forandring og overgang fra en form for væren til en annen værensform. Bevegelse er en av fellesskapets sterkeste verdier. 

I filosofien ser man på bevegelse i tilknytning til begrepet vorden. (fra tysk Werden som betyr å bli eller bli til) 

Ontologisk betraktes bevegelse enten som motsetning til væren eller som en bestemt form for væren. 

Ifølge Heraklit er alt i stadig bevegelse, mens eleatene betrakter all vorden som blendverk. Anaxagoras, Empedokles, Demokrit og Eipkur fører enhver bevegelse tilbake til en adskillelse og forbindelse av uforanderlige elementer (atomer) For Platon er de sansbare fenomener i stadig bevegelse, mens deres ontologiske grunnlag (ideene) er evige og uforanderlige. Aristoteles skiller mellom flere betydninger av bevegelse i *Fysikken, 5.bok* En betingelse for Aristoteles er at bevegelse er formålsrettet mulighet og virkeliggjøring. Forandring kan være substansiell, kvalitativ, kvantitativ eller skifting av romlig plassering. Kierkegaard diskuterer bevegelse/forandringer som overgang fra vesen til reell eksistens.
For lang lukketid når en tar et bilde kan føre til uskarphet i raske bevegelser.
**Bevegelsesuskarphet** (engelsk: *motion blur*) er et fenomen inne fotografi, film, animasjon og datagrafikk hvor objekter som beveger seg raskt vises som uskarpe. Innen fotografi kan dette også forårsakes av lang lukketid.

På moderne TV-er brukes ofte en teknikk kalt *motion smoothing*, hvilket innebærer å generere flere mellombilder, for å forhindre bevegelses uskarphet. Dette kan virke som en fordel i sportssendinger, hvor en gjerne vil ha et så skarpt bilde som mulig for å oppfatte hvor ballen og spillerne er, og derfor er denne innstillingen gjerne skrudd på som standard. For filmvisning derimot, kan innstillingen virke mot sin hensikt, ettersom det er mulig at uskarpheten med vilje er skal være en del av bildet.

Referanser
----------

1. ↑  «Fra feil til fordel: Løft motivene dine med bevegelsesuskarphet». *Digital foto norge*. 13. desember 2021. Besøkt 15. april 2023.
2. ↑  «Hollywood-profiler hardt ut mot innstilling du har på TV-en din». *Tek.no* **(norsk)**. 6. desember 2018. Besøkt 15. april 2023.

Eksterne lenker
---------------

* (en) Motion blur – kategori av bilder, video eller lyd på Commons Rediger på Wikidata
**Auskerry** (norrønt: *Austrsker*, «Østskjæret»; skotsk: *Soond*) er en liten øy øst i den skotske øygruppen Orknøyene. Øya ligger i Nordsjøen, 5 km sør for Stronsay og har et fyrtårn fra 1866. I henhold til folketellingen i 2011 har øya en befolkning på 3 innbyggere.

Beskrivelse
-----------

Auskerry er en liten, flat, rød sandsteinsholme, bestående av 85 hektar i utstrekning, 5 km sør for Stronsay. En stående stein og middelalderkapell er tegn på tidlig bosetting. Øya var ubebodd en tid etter automatiseringen av fyret på 1960-tallet. Det var tidligere et populært sted for jakt på sel. Det er tre små vindturbiner og fire solcellepaneler på øya, som gir mesteparten av strømmen. Havterne og stormsvaler har store hekkekolonier her, og Auskerry har derfor blitt erklært som naturreservat.

Særegne sauer
-------------

Auskerry har vært bebodd i 30 år av en familie som holder en flokk med sjeldne rase tamsauer fra North Ronaldsay, den nordligste øya på Orknøyene, og har således navn etter øya, north-ronaldsay-sau. Sauene er kjent for å kunne leve av tang nesten hele året. De lever langs vannkanten og har et annet kosthold enn vanlige sauer; i stedet for å beite om dagen og drøvtygge om natten, forholder de seg i stedet til tidevannet, beiter ved lavvann og drøvtygger ved høyvann. Sauene får ferskvann fra demninger langs kysten.

Referanser
----------

1. ↑  National Records of Scotland (15. august 2013): «Appendix 2: Population and households on Scotland's Inhabited Islands» (PDF). Statistical Bulletin: 2011 Census: First Results on Population and Household Estimates for Scotland Release 1C (Part Two) Arkivert 23. februar 2014 hos Wayback Machine. (PDF) (Report). SG/2013/126.
2. 1 2 3   «Auskerry», *Gazetteer for Scotland*
3. ↑  «Orkney geography and climate», *Britain Express*
4. ↑  «The Native Sheep of North Ronaldsay» Arkivert 9. mars 2013 hos Wayback Machine. *Sheep-isle*
5. ↑  «Isle of Auskerry»

Eksterne lenker
---------------

* Joint Nature Conservation Committee: Auskerry Arkivert 30. september 2007 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |
**Jean-Matthieu Tournu de Ventavon** (kinesisk: 汪達洪, pinyin: *Wāng Dáhóng*; født 1733 i Frankrike, død 1787 i Kina) var en fransk jesuitt som virket som misjonær i Kina under Qing-dynastiet. 

Han ankom Kina i 1766. Han virket ved keiserhoffet som maskinist og horolog. Han tegnet og konstruerte blant annet et klokkedrevet automaton til Qianlong-keiserens store fornøyelse; i form av en vase båret mellom to menn. Senere modifiserte han en skriveautomaton (skriveandroide) laget i Sveits av Jacques Droz slik at den kunne skrive tekst på mandsju, mongolsk og tibetansk.

Han klaget senere, i 1769, i et brev at «Jeg er blitt utnevnt av keiseren til klokkemaker, men jeg skulle snarere mene at jeg er her som maskinist, ettersom keiseren venter av meg å lage ikke egentlig klokker, men forunderlige maskiner og automata.»

Han var senere administrator for den franske misjons gods i Beijing. Det ble strid om dette mot pater François Bourgeois (1723-1792). Pater de Ventavon var av msgr. Sallusti ulovlig blitt satt til å administrere den franske misjons gods; sistnevnte ble i 1776 superior og til administrator for den franske misjon.

Litteratur
----------

* Joseph Dehergne: *Répertoire des Jésuites de Chine de 1552 à 1800*, Roma: Institutum Historicum S.I. Paris Letoyzey & Ané 1973.
* Samuel L. Macey: *Encyclopedia of Time*, Garland Reference Library of Social Science, 1994

Referanser
----------

1. ↑  Dehergne, nr. 881
2. ↑  Samuel L. Macey: *Encyclopedia of Time*, Garland Reference Library of Social Science, 1994, s. 189
3. ↑  Daniel J. Boorstin: *The Discoverers*, Vintage Books, 1985, s. 62, ISBN 0-394-72625-1.
4. ↑  Dehergne, nr. 104

Se også
-------

* Liste over kinamisjonærer tilhørende jesuittordenen
**Jean-Michel Charlier** (fransk: [ʃaʁlje]; født 30. oktober 1924 i Liège, død 10. juli 1989) var en belgisk tegneserieforfatter og medgrunnlegger av det kjente fransk-belgiske tegneserier seriemagasinet *Pilote*.

Jean-Michel Charlier var en belgisk tegneserieforfatter, og sjef for tegneseriemagasinet Pilote. I 1945 fikk han jobb som tegner for World Press som i hovedsak samarbeidet med Spirou magasinet. Året etter innledet han et mangeårig samarbeid med tegneren Victor Hubinon (1924–1979). Etter få år sluttet Charlier, etter råd fra Joseph Gillain (Jijé) (1914–1980)), med alt tegnearbeid og fokuserte kun på å planlegge og skrive manus til serier.

Sammen med Hubinon, Albert Uderzo (f. 1927) og René Goscinny (1926–1977) grunnla han i 1955 tegneseriebyrået Edifrance og seriemagasinet Pistolin. I 1959 var han også med og etablerte det innflytelsesrike seriemagasinet Pilote in 1959, hvor han var redaktør. Allerede i første nummer var han involvert i to av seriene, Tanguy og Laverdure med Uderzo og ikke minst Sjørøveren Rødskjegg med Hubinon.

I 1963 besøkte han USA. I løpet av oppholdet foretok han en rundreise i det amerikanske vesten som inspirerte ham til å skape serien Fort Navajo, senere kjent som Blueberry som han fikk tegneren Jean Giraud (Moebius) (1938–2012) som på den tiden jobbet som kommersiell illustratør, til å tegne.

Jean-Michel Charlier døde i 1989 I Saint-Cloud, Frankrike. Alle hans hovedserier har blitt videreført av andre forfattere som i flere tilfeller ble valgt av Charlier selv.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   BD Gest', BD Gest' author ID 25, besøkt 9. oktober 2017[Hentet fra Wikidata]
3. 1 2   Dictionnaire des Wallons, oppført som Jean-Michel CHARLIER, Dictionnaire des Wallons ID charlier-jean-michel, besøkt 9. oktober 2017[Hentet fra Wikidata]
4. 1 2   Lambiek Comiclopedia, Lambiek Comiclopedia artist ID c/charlier, besøkt 9. oktober 2017[Hentet fra Wikidata]

Eksterne lenker
---------------

* (en) Jean-Michel Charlier på Internet Movie Database Rediger på Wikidata

* (da) Jean-Michel Charlier på Filmdatabasen Rediger på Wikidata

* (da) Jean-Michel Charlier på Scope Rediger på Wikidata

* (fr) Jean-Michel Charlier på Allociné Rediger på Wikidata

* (en) Jean-Michel Charlier hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE
 |
Luftfoto av grøntområdet Kløvermarken på Amager utenfor København, sett fra Christianshavn i nordøstlig retning mot Prøvestenen og Øresund.
**Prøvestenen** er en stor, kunstig øy utenfor København. På den ligger det et fort som skal beskytte innseilingen til byen. Prøvestensfortet ble nedlagt i 1922, og øya har i mange år fungert som oljeterminal for København.

Historie
--------

Prøvestensfortets front mot Øresund. Muren er prydet med kong Fredrik VIIs monogram. Foto: Sooe 
Prøvestensfortets travers med magasiner og mannskapsrom.  Foto: Sooe 
Prøvestenens historie begynte i 1713 da det ble bestemt å oppføre en sjøfestning øst for Amager. Man senket da flytedokken «Prøvestenen» som skulle fungere som forsvarsverk. Anlegget forfalt, og først i perioden fra 1859 til 1863 ble det laget en kunstig øy og et fort tegnet av arkitekten Ferdinand Meldahl. Sammen med Mellemfortet er det Danmarks eldste betonganlegg. Selve øya ble bygd opp ved å sette et par uttjente linjeskip på grunn.

I 1922 ble Prøvestenen nedlagt som forsvarsverk, og Prøvestensfortet ble kjøpt av Søværnet, det danske sjøforsvaret. Det ble heretter omgjort til oppbevaring av olje og bensin.

Københavns havnevesen overtok de nedlagte sjøfortene i 1933.

* Trapper til fortdekket på Prøvestenen  Foto: SooeTrapper til fortdekket på Prøvestenen  Foto: Sooe
* Forbindelsesgangen i Prøvestensfortet  Foto: SooeForbindelsesgangen i Prøvestensfortet  Foto: Sooe
* Tilfluktsrom på Prøvestensfortet.  Foto: SooeTilfluktsrom på Prøvestensfortet.  Foto: Sooe

### I dag

Prøvestenen rommer i dag Københavns oljehavn, men etter oljekrisen på 1970-tallet og utvinningen av olje i Nordsjøen, er distribusjonen forandret radikalt og det er ikke lenger behov for mange av de store tankanleggene.

Fredag 18. januar 2008 var det et stort oljeutslipp fra Prøvestenen, hvor sannsynligvis flere hundre tusen liter olje rant ut i Øresund. Utslippet skjedde da det gikk hull på en slange ut til et tankskip. Oljen fløt nordover forbi Hellerup, Skovshoved og helt til Hven. På grunn av vinteren og den lave vanntemperaturen kunne en stor del av oljen samles opp i klumper av de to danske miljøskipene *Gunnar Thorsson* og *Mette Miljø* samt det svenske miljøskipet KBV-48, men en del drev i land på kysten mellom Helsingborg og Landskrona i Sverige.

Fredag den 8. august 2020 ble Prøvestenen Syd åpnet opp for offentligheten.

Referanser
----------

1. ↑  «Afspærret naturområde i København åbner for offentligheden: Du må ikke holde fest. Du må ikke tænde bål. Du må ikke bade. Men du må gerne gå tur». *Politiken* **(dansk)**. 7. august 2020. Besøkt 8. august 2020.

Eksterne lenker
---------------

* Københavns Befæstning, Prøvestenen.
* Københavns befæstning 1880-1920

| * v
* d
* r
Københavns befestning |
| --- |
| Vestvolden **·** Bagsværdfortet **·** Garderhøj fort **·** Lyngbyfortet **·** Fortunfortet **·** Taarbæk fort **·** Hvidøre batteri **·** Charlottenlund fort **·** Middelgrundsfortet **·** Trekroner fort **·** Flakfortet **·** Prøvestenen **·** Mosede fort **·** Kongelundsfortet **·** Kastrup fort **·** Dragør fort |

Portal: Danmark
***Vikingtidens utbrudd*** er en bok av Torgrim Titlestad, utgitt i 2017. Den inngår i en serie bøker med tittelen *Den komplette guiden til Vikingtidens utbrudd, maktkamp og motstandsrett*. Boken har forord av historikeren Øystein Morten.

Innhold
-------

I boken belyses årsakene til vikingtidens utbrudd i året 793 med angrepet på klosteret på øya Lindisfarne ved Northumberlands kyst. Mens moderne arkeologer og historikere de siste årene i noen grad har tatt til orde for å flytte starten på vikingtiden noen tiår lenger tilbake i tid, holder professor Torgrim Titlestad fast ved årstallet 793. Og viser til at dette er årstallet for det eldste kjente tilfellet av hedenske skandinavers angrep på mål i det kristne Europa. Før dette kjenner man kun til raid mot andre hedenske mål i skandinaviske nærområdet, og da kun gjennom arkeologiske funn. I boken hevdes det dessuten at angrepet var mye mer enn kun et brutalt røvertokt, og at det må forstås som et svar på frankernes samtidige ekspansjon mot og delvis brutale kristning av sakserne, danenes naboer i sør.

Bokanmeldelser
--------------

I *Dagbladet* skriver Fredrik Wandrup bl.a at:

« Titlestad er ikke i tvil om at vikingene var råtasser som utførte «skrekkelige voldsdåder ». Men hvorfor? Var de utelukkende grådige barbarer på jakt etter å drepe uskyldige mennesker og røve gods og gull? Slik ble de skildret i samtidige kilder, blant annet av den franske kongen Karl den stores medsammensvorne historiker, Alcuin fra York.
Foruten angrepet på Lindisfarne gjorde vikingene gjentatte strandhogg rundt i Europa og Nord-Afrika, blant annet angrep de Paris tre ganger på 800-tallet Titlestad setter disse overfallene i sammenheng med Karl den stores forsøk på å legge under seg så store deler av Europa som mulig. Etter å ha stanset en arabisk invasjon sørfra, gikk han løs på sakserne i nord. Blant annet henrettet han i 782 hele 4500 saksere etter først å ha tvangsdøpt dem, et overgrep Titlestad mener dansker og nordmenn fikk høre om.»

Referanser
----------

1. ↑  «Den komplette guiden til Vikingtidens utbrudd, maktkamp og motstandsrett». *Saga Bok hjemmeside*. Arkivert fra originalen 8. oktober 2019. Besøkt 16. september 2019.
2. ↑  Var de verstinger? Dagbladet 17.11.2017, s. 30-31.
**Phil Piratin** (født 15. mai 1907, død 10. desember 1995) var et medlem av Communist Party of Great Britain (CPGB) og en av dette partiets få medlemmer som ble valgt til det britiske parlamentet.

Piratin var sønn av en liten lokal handelsmann og var en kommunistisk aktivist og antifascist som forsvarte leietakers rettigheter på 1920-og 1930-tallet.[] Piratin var også et ledende medlem av Stepney Tenants Defence League. Piratin ble valgt som medlem av Stepney Borough Council i 1937 og han ble innsatt som formann i denne kommunens kommunistparti. Piratin ble valgt som medlem av parlamentet under parlamentsvalget i 1945 for distriktet Mile End i Stepney. I det britiske parlamentet arbeidet Piratin ofte sammen med flere venstreorienterte parlamentarikere som var medlem av Labour Party, noen av disse politikerne kom senere til å bli kastet ut av sitt eget parti fordi de ble regnet som kommunister og deretter dannet de Labour Independent Group.[] Piratin ble beseiret da han stod til gjenvalg i 1950.

Referanser
----------

1. 1 2   Social Networks and Archival Context, SNAC Ark-ID w6g89c1b, besøkt 9. oktober 2017[Hentet fra Wikidata]

Eksterne lenker
---------------

* (en) Phil Piratin hos Hansards parlamentsdebatter Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Denemo** er et fritt program for fremstilling av noter og partiturer, og fungerer som et grafisk grensesnitt for Lilypond. Programmet har vært utviklet siden 1999. Ved bruk av GTK+ 2 eller 3 kjører Denemo like greit på Microsoft Windows og OS X som på Linux.

Denemos anvendelse er å omforme innskreven musikk på noteform til digitale noteark. Brukeren kan raskt skrive inn noter som i sanntid fremstilles med Lilypond - typesetteren. Musikk kan legges til via datamaskinens tastatur, MIDI-inndata eller spilles inn med en mikrofon plugget inn i et lydkort. Programmet spiller av via en internal sampler og kan også fungere som JACK/MIDI-kilent. I tillegg inneholder Denemo dessuten skript som kan kjøres for å gi øvelse i hørelære og musikkteori, til undervisnings- og læringsbruk.

Funksjonalitet
--------------

Denemo kan fremstille hele partitur (medregnet innholdsfortegnelse og kommentarer som automatisk fremstilles fra merknader lagt til musikken) samt utdrag i en rekke formater:

* LilyPond (.ly)
* PDF (fiksert bilde)
* MIDI (lyd)
* WAV- og OGG-lydfiler
* PNG-bildefiler

Programmet lar brukeren sette merker i originale PDF-filer for å lett sammeligne transkripsjonsarbeid. Det er også mulig å koble lydopptak til et noteark som synkroniseres ved automatisk oppfatte noteansatser; notearket og lydfilen spilles av samtidig og tempoet kan reduseres direkte for å lytte etter uoverensstemmelser.

Alle kommandoer i programmet er eller kan gjøres tilgjengelige gjennom tastatursnareier, som brukeren har full kontroll over og kan tilpasse som man ønsker.

Se også
-------

* Musikknotasjon

Referanser
----------

1. ↑  .
2. ↑  «Arkivert kopi». Arkivert fra originalen 20. mai 2016. Besøkt 24. mai 2016.
3. ↑  .
4. ↑  «GNU Denemo, a gtk+ frontend to GNU Lilypond - Summary». GNU Savannah. Besøkt 19. januar 2009.
5. ↑  Phillips, Dave (15. mars 2006). «LilyPond Helper Applications: Development status». Linux Journal. Besøkt 1. juli 2009.

Eksterne lenker
---------------

* Offisiell hjemmeside for LilyPond
**Elverum Nær-TV** (1982-1985) var en lokal TV-stasjon fra Elverum som hadde sin første sending 13. august 1982. 

Med en god blanding av lokalt nyhets-, aktualitets-, og underholdningsstoff ble «Nær-TV’n» raskt et fenomen blant innbyggerne i Leiret, og gatene var etter hvert folketomme når de hadde sending. Kanalen ble lagt merke til også utenfor Elverum, på grunn av den høye kvaliteten på det redaksjonelle arbeidet. Imidlertid var driften hele tiden preget av en usikker økonomisk situasjon, og de korte konsesjonsløyvene som ble gitt gjorde ikke situasjonen bedre. Etter å ha kjempet i motvind i to og et halvt år, måtte Elverum Nær-TV kaste inn håndkleet 1. januar 1985.
Medvirkende: Knut Fjeld, Jan Egil Løvbak, Nils Morten Hagenstuen og Bjørn Vidar Øien.

Eksterne lenker
---------------

* 30 år siden Elverum Nær-TV startet
* Folketommer gater da nær-TV sendte


| * v
* d
* r
Norges flagg TV-kanaler i Norge |
| --- |
| NRK | 
* NRK1
* NRK2
* NRK3
* NRK Super
* NRK Tegnspråk

 |
| TV 2 | 
* TV 2 Direkte
* TV 2 Livsstil
* TV 2 Nyheter
* TV 2 Sport (Premium)
* TV 2 Zebra

 |
| Discovery | 
* TVNorge
* FEM
* MAX
* VOX
* Discovery
* Eurosport
* ID
* TLC

 |
| Viaplay | 
* TV3
* TV3+
* TV6

 |
| Lokal-TV | 
* Bergen Student-TV
* fvntv
* SeByen
* Trønder-TV
* TVA
* TV Halden
* TV Haugaland
* TV Modum
* TV Nordvest
* TV Nord
* TV Telemark
* TV Vest
* TV Vestfold
* TV Østfold 24
* TV8 Follo
* TV8 Sunnmøre
* Viking TV

 |
| Øvrige | 
* Auto Motor Sport
* Empo TV
* Kanal 10
* Matkanalen
* MTV
* Utrop TV
* VGTV
* Visjon Norge

 |